Τίτλος Διδακτικού Σεναρίου:

«Το προσφυγικό ζήτημα του 1922 μέσα από μαρτυρίες και τεκμήρια»

Χρόνος Υλοποίησης: 45΄

Τίτλος φύλλου εργασίας:

**Η ιστορία μιας οικογένειας (3)**

* Είσαι απόγονος του Δημητρίου Βασιλειάδη (βλ. παρακάτω) και ανακαλύπτεις στο σεντούκι της οικογένειας τα τεκμήρια - αρχειακό υλικό που αναφέρονται παρακάτω.

Να συγγράψεις μια σύντομη ιστορία της οικογένειάς σου με βάση τα τεκμήρια που βρήκες, με σκοπό να ενημερώσεις τα υπόλοιπα μέλη της οικογένειας για την ιστορία των προγόνων τους.

Τεκμήρια - Αρχειακό υλικό

1. (φωτογραφία) Ο Παναγιώτης Βασιλειάδης με τη γυναίκα του Αναστασία Σπυροπούλου, την κόρη τους Αφροδίτη Βασιλειάδη και την οικιακή βοηθό στην Τσατάλτζα[[1]](#footnote-2)

2. (φωτογραφία) Οικογένεια Βασιλειάδη και Σπυροπούλου στην Τσατάλτζα (Ανατ. Θράκη)

3. (κείμενο) Εγκατάσταση και προσπάθεια επιβίωσης

4. Πιστοποιητικό Γεννήσεως και Βαπτίσεως του Δημητρίου Βασιλειάδη, Μέτρες 1922

5. Οριστικό Παραχωρητήριο σπιτιού στην Αναστασία Βασιλειάδη, το γένος Σπυροπούλου, στο συνοικισμό της Νέας Φιλαδέλφειας, 27 Ιουλίου 1927

6. Βράβευση του Δημητρίου Βασιλειάδη από το Μικρασιατικό Σύλλογο «Η Ανατολή», Αθήνα

7. Πτυχίο του Δημητρίου Βασιλειάδη από τη Νυχτερινή Επαγγελματική Εμπορική Σχολή Συνδέσμου «Κωνσταντινούπολις» στη Νέα Φιλαδέλφεια, 31 Ιουλίου 1946

8. Απονομή βραβείου από το Σύνδεσμο «Η Κωνσταντινούπολις» προς το Δημήτριο Βασιλειάδη για την επίδοσή του στα μαθήματα της Νυχτερινής Επαγγελματικής Εμπορικής Σχολής, 21 Ιουλίου 1940

Οδηγίες: Στην επιλογή Καταθέτη/Οργανισμού της *Πολιτιστικής και Γενεαλογικής συλλογής Αττικής* του ΙΜΕ θα αναζητήσετε το όνομα Βασιλειάδης Δημήτριος και θα μελετήσετε τα τεκμήρια που αναγράφονται παραπάνω.

(ΠΡΟΣΟΧΗ: Να μελετήσετε **μόνο τα συγκεκριμένα τεκμήρια** και όχι όλα όσα εμφανίζονται στο όνομα αυτό, πράγμα που θα καθιστούσε αδύνατη την παρούσα εργασία στον προκαθορισμένο χρόνο).

1. Η Τσατάλτζα της Ανατολικής Θράκης ονομάζεται αλλιώς και Μέτρες. [↑](#footnote-ref-2)